Държавен вестник, бр. 16, 2010 г., стр. 7

БРОЙ  16	
Д Ъ Р Ж А В Е Н  В Е С Т Н И К 	
СТР.  7  
(5) При обучението по военни специал­
ности военните академии и висшите военни 
училища провеждат обучение и по съответна 
акредитирана гражданска специалност и дават 
съответните образователно-квалификационни 
степени по акредитирани военни и граждански 
специалности.
(6) Военните академии и висшите военни 
училища могат да провеждат обучение на 
студенти и докторанти за придобиване на 
образователно-квалификационна степен „ба­
калавър“ или „магистър“ по специалности от 
акредитирани професионални направления и 
на образователна и научна степен „доктор“ по 
акредитирани научни специалности.
(7) Документите за придобита професионална 
квалификация в професионалните колежи се 
издават от директорите на професионалните 
колежи.“
§ 42. Член 96 се изменя така:
„Чл. 96. (1) Военните академии и висшите 
военни училища и специалностите в тях за 
придобиване на висше образование по обра­
зователно-квалификационни степени, както и 
по научни специалности се акредитират при 
условия и по ред, определени в Закона за вис­
шето образование. 
(2) В състава на акредитационните комисии 
за провеждане на акредитацията по ал. 1 се 
включват представители на Министерството на 
отбраната, определени от министъра.“
§ 43. Член 97 се изменя така:
„Чл. 97. (1) Началниците и заместник-начал­
ниците на военните академии и висшите военни 
училища и на Военномедицинската академия, 
директорите на професионалните колежи и на 
учебните центрове са военнослужещи, които се 
назначават и освобождават при условията и по 
реда на този закон.
(2) Заместник-началниците по учебната и 
научната част на военните академии и висшите 
военни училища, както и заместник-началници­
те по учебно-научната и диагностично-лечебната 
дейност във Военномедицинската академия са 
хабилитирани лица. 
(3) Факултетите в състава на военните ака­
демии и висшите военни училища се ръководят 
от декани, които са военнослужещи и са ха­
билитирани лица. Те се избират при условията 
и по реда, определени в Закона за висшето 
образование, и се назначават от началниците 
на военните висши училища.
(4) Академичният състав на военните акаде­
мии и висшите военни училища се състои от 
военнослужещи и цивилни служители, заемащи 
преподавателски, научно-преподавателски и 
изследователски длъжности. 
(5) Военните академии и висшите военни 
училища могат да привличат чужди граждани 
на научно-преподавателски и преподавателски 
длъжности. 
(6) Преподавателският състав в професио­
налните колежи са инструкторите – военно­
служещи и цивилни служители с образование 
и квалификация по съответната специалност.“ 
§ 44. Член 98 се изменя така:
„Чл. 98. (1) Обучаваните офицери за придоби­
ване на образователно-квалификационна степен 
„магистър“ по специалности от професионално 
направление „Военно дело“ са слушатели. 
(2) Обучаваните във висшите военни учи­
лища в редовна форма на обучение за нуждите 
на Министерството на отбраната са курсанти.
(3) Обучаваните военнослужещи в профе­
сионалните колежи са кадети. 
(4) Слушателите, курсантите и кадетите не 
заплащат такси за обучение.
(5) Правата и задълженията на слушате­
лите, курсантите и кадетите се определят с 
правилниците за устройството и дейността на 
военните академии и висшите военни училища 
и на професионалните колежи.“
§ 45. Член 99 се изменя така:
„Чл. 99. (1) Отстраняването на обучаваните 
от военните академии и висшите военни учили­
ща и професионалните колежи се извършва при 
условия и по ред, определени с правилниците 
за устройството и дейността им. 
(2) Отстранените по дисциплинарен ред от 
военните академии и висшите военни училища 
и професионалните колежи не могат да възста­
новяват права и да бъдат приемани повторно 
за обучение.“
§ 46. Член 100 се изменя така:
„Чл. 100. (1) Служба „Военна информация“ и 
служба „Военна полиция“ са юридически лица 
на бюджетна издръжка. 
(2) Ръководителите на службите по ал. 1 се 
назначават от министъра на отбраната или по 
негово предложение по ред, определен с този 
закон и с правилника за прилагането му.
(3) Ръководителите на службите по ал. 1 
са непосредствено подчинени на министъра 
на отбраната.
(4) Министърът на отбраната утвърждава 
етични кодекси на служителите в службите 
по ал. 1.
(5) Организацията и дейността на службите 
по ал. 1, специфичните условия и ред за наз­
начаване на личния състав и за изпълнение и 
прекратяване на службата в тях се определят 
с правилници, приети от Министерския съвет.“
§ 47. Член 101 се изменя така:
„Чл. 101. (1) Служба „Военна информация“ 
събира, обработва, анализира, съхранява и пре­
доставя информация в интерес на националната 
сигурност и отбраната на страната. 
(2) Служба „Военна информация“ предос­
тавя равна по обем и еднаква по съдържание 
информация на президента на републиката, 
председателя на Народното събрание, минис­
тър-председателя и на министъра на отбраната.